CELEX: E2015J0013
Language: hu
Date: 2015-12-16 00:00:00
Title: A Bíróság ítélete (2015. december 16.) az E-13/15. számú, Abuelo Insua Juan Bautista kontra Liechtensteinische Invalidenversicherung ügyben (Szociális biztosítási rendszerek koordinációja – A 987/2009/EK rendelet 87. cikkének (2) bekezdése – A tartózkodási vagy lakóhely szerinti intézmény orvosi megállapításainak kötőereje – Az említett megállapítások vitatásához való jog – Az egyenlő bánásmód alapelve)

5.1.2017   
            
            
               HU
            
            
               Az Európai Unió Hivatalos Lapja
            
            
               C 2/4
            
         A BÍRÓSÁG ÍTÉLETE
   (2015. december 16.)
   az E-13/15. számú,
   Abuelo Insua Juan Bautista kontra Liechtensteinische Invalidenversicherung ügyben
   (Szociális biztosítási rendszerek koordinációja – A 987/2009/EK rendelet 87. cikkének (2) bekezdése – A tartózkodási vagy lakóhely szerinti intézmény orvosi megállapításainak kötőereje – Az említett megállapítások vitatásához való jog – Az egyenlő bánásmód alapelve)
   (2017/C 2/04)
   Az E-13/15. sz., Abuelo Insua Juan Bautista kontra Liechtensteinische Invalidenversicherung ügyben – a Bírósághoz a Hercegi Fellebbviteli Bíróság (Fürstliches Obergericht) által benyújtott KÉRELEM az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján a szociális biztonsági rendszerek koordinálásáról szóló 883/2004/EK rendelet végrehajtására vonatkozó, 2009. szeptember 16-i 987/2009/EK európai parlamenti és tanácsi rendelet 87. cikke (2) bekezdésének értelmezése iránt – a Carl Baudenbacher elnökből, Per Christiansen előadó bíróból és Páll Hreinsson bíróból álló Bíróság 2015. december 16-án ítéletet hozott, amelynek rendelkező része a következőképpen szól:
   A 987/2009/EK rendelet 87. cikkének (2) bekezdése nem akadályozza meg az ellátásban részesülőt vagy ellátást igénylőjét abban, hogy a kedvezményezett tartózkodási vagy lakóhelye szerinti intézmény által az említett rendelkezés értelmében tett megállapításokat vitassa egy adós intézet előtti igazgatási eljárásban.